นาทีรวบโจรชิงทอง สุดชิล เปลี่ยนชุด ขับเก๋งคันเดิมไปกินเหล้ากับเพื่อน 
พบโจรหนุ่มบุกเดี่ยวชิงทอง 70 บาทที่บางบัวทอง เป็นอดีตผู้รับเหมา แต่กิจการเจ๊ง หลังก่อเหตุเอาทองไปเก็บที่บ้าน เปลี่ยนชุด โดนรวบขณะขับรถคันเดิมไปกินเหล้ากับเพื่อนที่นัดไว้จากเหตุการณ์คนร้ายบุกเดี่ยวชิงทรัพย์ เวลา 15.00 น. วันที่ 27 เหตุเกิดที่ร้านทอง เยาวราชเอ็มโกลด์ เลขที่ 50/1 หมู่ 10 ต.บางรักพัฒนา อ.บางบัวทอง จ.นนทบุรี ภายในหมู่บ้านบัวทอง ปากซอย 7โดยคนร้ายเป็นชาย รูปร่างสูงใหญ่รถเก๋งฮอนด้า ซีวิค สีดำ ทะเบียน ฌก 4393 กรุงเทพมหานคร เข้ามาใช้อาวุธปืน จี้พนักงานร้านทองให้หยิบถาดบรรจุทองรูปพรรณ น้ำหนักประมาณ 70 บาท มูลค่า 1.5 ล้านบาท ขณะเกิดเหตุมี รปภ.ของธนาคารที่อยู่ใกล้ร้านทอง เดินมาดู แต่ถูกคนร้ายเล็งปืนใส่จนต้องรีบหนี ก่อนจะยิงปืนเปิดทาง 3 นัด แล้วขับรถหลบหนีไปอย่างไรก็ตาม เจ้าหน้าที่ตำรวจสามารถจับกุมคนร้ายรายนี้ได้แบบทันควัน โดยช่วงเวลาประมาณ 18.00 น.ขณะตามแกะรอยไปถึงบริเวณหมู่บ้านบัวทอง ม.10 ต.บางรักพัฒนา อ.บางบัวทอง พบรถเก๋งฮอนด้า ซีวิค สีดำ ทะเยียน ฌก 4393 กรุงเทพมหานคร ขับออกมาทางถนนคลองถนน มุ่งหน้าไปทาง จ.นครปฐม ซึ่งตรงกับรถคันที่คนร้ายใช้ก่อเหตุ เจ้าหน้าที่จึงเข้าสกัดจับทันทีพบคนขับชื่อ นายอภิเชษฐ์ กรพิทักษ์ อายุ 33 ปี อยู่บ้านเลขที่ 41/224 ม.11 ต.บางแม่นาง อ.บางใหญ่ จ.นนทบุรีอยู่ในอาการพูดจาวกวนคล้ายคนเมา จากการสอบสวนนายอภิเชษฐ์ ให้การรับสารภาพว่าเป็นคนร้ายที่บุกจี้ชิงทรัพย์ร้านทองจริง จึงควบคุมตัวมาสอบสวนเบื้องต้นนายอภิเชษฐ์ ให้การว่า หลังก่อเหตุแล้วได้ขับรถกลับไปบ้านพักเลขที่ 41/224 หมู่บ้านพฤกษา 45 ม.11 ต.บางแม่นาง อ.บางใหญ่ เพื่อนำทองที่ได้กับอาวุธปืนไปซ่อน ก่อนจะขับรถออกไปหาเพื่อนที่ถนนพุทธมณฑลสาย 3 เพื่อดื่มสุรา แต่มาถูกเจ้าหน้าที่ตำรวจจับกุมตัวเสียก่อนส่วนสาเหตุ ที่ก่อเหตุเพราะต้องการนำเงินไปเคลียร์หนี้สินธุรกิจถมดินของตนเอง ล่าสุดเจ้าหน้าที่ตำรวจนำตัวนายอภิเชษฐ์ไปค้นหาทองรูปพรรณและอาวุธปืนที่ใช้ก่อเหตุเพื่อดำเนินคดีตามกฎหมายต่อไป.
พบโจรหนุ่มบุกเดี่ยวชิงทอง 70 บาทที่บางบัวทอง เป็นอดีตผู้รับเหมา แต่กิจการเจ๊ง หลังก่อเหตุเอาทองไปเก็บที่บ้าน เปลี่ยนชุด โดนรวบขณะขับรถคันเดิมไปกินเหล้ากับเพื่อนที่นัดไว้ 
ชิงทอง,โจรชิงทอง,ชิงทอง บางบัวทอง,จับโจรชิงทอง,คลิปจับโจรชิงทอง,ข่าวทั่วไป